Zaļā publiskā iepirkuma (ZPI) prasības un kritēriji ielu apgaismojuma aprīkojumam
ZPI prasību piemērošana publiskajā iepirkumā un līguma izpildē ir obligāta, to nosaka Ministru kabineta 2017. gada 20.jūnija noteikumi Nr. 353 „Prasības zaļajam publiskajam iepirkumam un tā piemērošanas kārtība"
1. GAISMEKĻU EFEKTIVITĀTE
Pretendents nodrošina apgaismojuma sistēmas, kurām kā gaismas avots kalpo gaismas diodes.
Uzstādāmo apgaismes ierīču gaismekļu efektivitāte ir augstāka par 137 lm/W.
2. DIMMĒŠANAS IESPĒJAS
Pretendenta piedāvātajiem gaismekļiem ir jābūt saderīgiem ar aptumšošanas funkciju. Attiecina uz vietas apgaismojuma klasēm M1 - M5.

3. JAUDAS KOEFICIENTS
Uzstādāmā LED gaismekļa jaudas koeficients ir ≥ 0,92.
4. RAŽOJUMU EKSPLUATĀCIJAS LAIKS, REZERVES DAĻAS UN GARANTIJA
Gaismekļa kalpošanas laiks ir vismaz 100 000h (L90B10) pie 25 °C, par ko Būvdarbu veicējs līguma izpildes laikā iesniegs atbilstības pierādījumus.
Uz LED moduļu remontu vai attiecīgu rezerves daļu nodrošināšanu, kuriem rodas pēkšņa darbības kļūme, attiecas garantija, kura ilgst piecus gadus no uzstādīšanas datuma.
Rezerves daļām jābūt tādām pašām, kā oriģinālajām daļām, taču, ja tas nav iespējams, drīkst izmantot ekvivalentam rezerves daļas, kas veic tādu pašu funkciju tādā pašā vai augstākā veiktspējas līmenī.
5. GAISMEKĻA AIZSARDZĪBAS KLASE
Gaismekļiem uz M klases ceļiem jābūt aprīkotiem ar optisko sistēmu, kuras gaismekļa aizsardzības klase ir vismaz IP65. P klases ceļu gaismekļu aizsardzības klase ir IP65 vai augstāka atkarībā no vietējiem apstākļiem.

6. GAISMEKĻU FOTOMETRIJAS DATI
Par piedāvātiem gaismekļiem pretendents iesniedz fotometrijas datus, kas iegūti, veicot gaismekļa testēšanu saskaņā ar piemērojamiem standartiem.

7. IZTURĪBA PRET PĀRSPRIEGUMU
Gaismekļa barošanas blokam jābūt iebūvētai izturībai pret pārspriegumu (L/N) 4 kV, (L/N-PE) 6 kV, saskaņā ar piemērojamiem standartiem, ko apliecina ar barošanas bloka ražotajā tehnisko datu lapu.
